எங்கேயோ கெடந்த பிச்சைக்காரக் களுதையை வீட்டுக்குள் ஏத்த வேண்டும் என்கிறாயே ! பூலோகத்திலே உனக்கு வேறே ஆளே ஆம்பிடலியா ? ” என்றேன். வெளியில் நின்ற பிச்சைக்காரி ' களுக் ' என்று சிரித்தாள். சிரிப்பிலே ஒரு பயங்கரமான கவர்ச்சி இருந்தது. என் மனைவி வைத்த கண் மாறாமல் அவளையே பார்த்துக் கொண்டிருந்தாள். மனசு முழுவதும் அந்த அநாமத்திடமே ஐக்கியமாகிவிட்டது போல் இருந்தது. 39 " முகத்தைப் பார்த்தா ஆள் எப்படி என்று சொல்ல முடியாதா ? நீ இப்படி உள்ளே வாம்மா " என்று மேலுத்தரவு போட்டுக்கொண்டு அவளை உள்ளே அழைத்துச் சென்றாள்.